Проф. Горчев: Здравната система е пред стрес тест | FRONT News
Проф. Горчев: Здравната система е пред стрес тест
31 март 08:15
Системата е поставена пред стрес тест. Неприятно изненадан съм от разрастването на протеста. Това каза в сутрешния блок на БНТ онкологът проф. Григор Горчев по повод протеста на общопрактикуващите лекари.
Трябва да се направи анализ дали провежданата реформа е успешна, тъй като лекарският протест се разраства, а това е показателно. Време е за диалог. Проблемите са свързани основно с финансирането на системата, но повече внимание би трябвало да обърнем на качеството на здравеопазването, заяви той. По думите му, нужна е стратегия по отношение на онкоболните пациенти. Не трябва да се работи на парче, подчерта експертът.
Проф. Горчев заяви, че според него успешна реформа в областта на лечението на онкоболести се изразява в профилактика, подготовка на здравни кадри по отношение на онкологичните заболявания и правилно структурирана мрежа от лечебни центрове за комплексно лечение на онкологични заболявания. Крайно време да обърнем внимание на българския пациент, подчерта онкологът.